internet vaartha 190 Views
మాజీ కెప్టెన్‌ సచిన్‌ జోస్యం
న్యూఢిల్లీ : బ్యాటింగ్‌ దిగ్గజం సచిన్‌ టీమిండియా ఆటగాళ్లపై ప్రశంసల వర్షం కురిపించాడు. ఆసియా కప్‌ సందర్భంగా షాట్లు ఆడేటప్పుడు ధోనీ బ్యాట్‌ నుంచి వచ్చిన శబ్దం అతడి సానుకూల ధృక్పధాన్ని ప్రతిభింబిస్తుందని,ప్రపంచ కప్‌లో ఇది భారత్‌కు శుభసూచకమ సచిన్‌ పేర్కొన్నాడు.పేలవ ఫాంతో ఈ మద్య విమర్శలు ఎదుర్కొన్న ధోనీ ఆసియా కప్‌లో బాగా ఆడిన సంగతి తెలిసిందే. కెరీర్‌ ఆసాంతం ఫాంలో ఉండటం ఏ ఆటగాడికి సాధ్యం కాదు,ఎందుకంటే అతడు యంత్రం కాదు,బంతి ధోనీ బ్యాట్‌కు తగిలినపుడు వచ్చిన శబ్దం నాకు భిన్నంగా వినిపించింది.బ్యాట్స్‌మెన్‌ భిన్నమైన దృక్పథంతో ఉన్నాడని చెప్పే శద్దం అది అని సచిన్‌ పేర్కొన్నాడు.ఎంతటి ఒత్తిడినైనా తట్టుకోవడం ధోనీ కున్న పెద్ద బలం,అందుకే అతడు మంచి కెప్టెనయ్యాడు. చాలా పరిణతి సాధించాడు.ఎప్పుడైనా ఒత్తిడిలో ఉన్నా దాన్ని అతడు బయటకి కనపడనివ్వడు అది మంచి విషయమని ఒక చానెల్‌కు సచిన్‌ వెల్లడించాడు.ఇక యువరాజ్‌ పుట్‌ వర్క్‌ చాలా బాగుందని కితాబిచ్చాడు. ప్రపంచంలోనే ఒక గొప్ప ఫినిషర్‌గా ధోనీని అభివర్ణిస్తూ అతనితో జతగా యువరాజ్‌ కూడా మంచి టచ్‌లో ఉండటంతో భారత్‌కు ఈ టోర్నీలో తిరుగుండదని తేల్చాడు.తాజాగా టీమిండియాలో చేరిన యువ ఆటగాడు జస్ప్రిత్‌ బూమ్రా ఆకట్టుకున్నాడని సచిన్‌ పేర్కొన్నాడు.కాగా ఏప్రిల్‌ 3 2016న ఈడెన్‌ గార్డెన్‌లో జరిగబోయే సంబరాలు 2011 ఏప్రిల్‌ 11 జరిగిన సంబరాలకు భిన్నంగా ఉండబోమని ఆశిస్తున్నానని,మరోసారి ప్రపంచ చాంపియన్‌ షిప్‌గా భారత్‌ నిలుస్తుందని జోస్యం చెప్పాడు.భారత్‌,దక్షిణాఫ్రికా,ఆస్ట్రేలియా,ఇంగ్లాండ్‌ జట్లు టి20 ప్రపంచ కప్‌లో ఫైనల్‌కు చేరవచ్చని,బ్రెండన్‌ మెక్‌ కెల్లమ్‌ లేకపోవడం న్యూజిలాండ్‌కు పెద్ద లోటని సచిన్‌ పేర్కొన్నాడు.